钦定古今图书集成/明伦汇编/闺媛典/第099卷 > 皇清五 > 萧文魁妻严氏
## 钦定古今图书集成/明伦汇编/闺媛典/第099卷 > 皇清五 > 萧文魁妻严氏

按《万安县志》：严氏，萧文魁妻。年及笄，举二子。己亥，山寇横掠，魁挈妻子渡江而西，泣语氏曰：“万一寇至，将奈何？” 严曰：“我必不辱君，惟善抚二子足矣。” 须臾，寇追至，其幼子尚襁褓，贼见氏美，将系之。氏绐贼曰：“但全吾子，吾从汝，何必系哉？” 遂置子于地，奋身溪流大骂。贼挥刃砍之，魁与群贼格斗，被创归，寻亦没。